เก๋งซิ่งแหกโค้ง เสียหลักชนเสาไฟ เพลิงลุกไหม้ หวิดลามวอด ดับ 2 เจ็บ 1
เก๋งซิ่งชนเสาไฟ เพลิงลุกไหม้ดับ 2 เจ็บ 1 คนขับอ้างเบรกไม่ทัน เสียหลักแหกโค้ง กู้ภัยฯเผยเห็นขับแซงไปอย่างรวดเร็ว ก่อนเห็นประกายไฟไหม้สายไฟฟ้า ตร.แจ้งความโชเฟอร์เก๋ง ขับรถโดยประมาทฯดำเนินคดีเมี่อเวลา 18.30 น.วันที่ 12 เม.ย.63 พ.ต.ท.วิลัญช์ลักษ์ สุภารัตนโชติ สารวัตร (สอบสวน) สภ.บ้านบึง รับแจ้งเกิดอุบัติเหตุรถเก๋งแหกโค้งชนเสาไฟฟ้ามีเพลิงลุกไหม้ มีผู้บาดเจ็บและเสียชีวิต บนถนนสายหนองปรือเก่า-หนองขนุน หมู่ที่ 2 ต.หนองอิรุณ อ.บ้านบึง จ.ชลบุรี จึงเดินทางไปตรวจสอบที่เกิดเหตุพบกลุ่มควันไฟกำลังลุกไหม้หญ้ารอบๆ เสาไฟฟ้า และกำลังลุกไหม้เข้าหารถยนต์เก๋งยี่ห้อมาสด้า 2 สีแดง หมายเลขทะเบียน 8 กร 3673 กรุงเทพมหานคร ที่ประสบอุบัติเหตุพลิกคว่ำหงายท้องล้อชี้ฟ้า ห่างจากเสาไฟฟ้าประมาณ 5 เมตร พบผู้บาดเจ็บ 3 คน คือ 1. นายทนงชัย นวลเพ็ญ อายุ 25 ปี ผู้โดยสาร บาดเจ็บสาหัส ติดอยุ่ภายในรถ2.นายภานุวัฒน์ พังสระคู อายุ 25 ปี ผู้โดยสาร บาดเจ็บแขนซ้ายท่อนล่างขาด ยังหาชิ้นส่วนไม่เจอ นอนหมดสติไม่รู้สึกตัว ติดภายในรถเช่นกัน และ 3.นายกิตติพงษ์ มูลสุวรรณ์ อายุ 27 ปีคนขับ บาดเจ็บที่แขนทั้งสองข้างมีรอยถลอก อยู่นอกรถ เจ้าหน้าที่กู้ภัยต้องช่วยกันนำร่างผู้บาดเจ็บ ที่ติดอยู่ภายในรถออกมาอย่างทุลักทุเล โดยใช้รถเครนช่วยยก ก่อนนำตัวผู้บาดเจ็บออกมาปฐมพยาบาลเบื้องต้น ก่อนรีบนำตัวส่งโรงพยาบาลบ้านบึงทันที แต่ นายภานุวัฒน์ ทนพิษบาดแผลไม่ไหวเสียชีวิตในที่เกิดเหตุ ส่วน นายทนงชัย ไปเสียชีวิตที่ รพ.บ้านบึง นอกจากนี่ยังพบพ่อพันธุ์ไก่ชนอยู่ภายในรถอีกด้วย เจ้าหน้าที่ได้นำไปเก็บรักษาไว้ในที่ปลอดภัยแล้ว เบื้องต้นรถดับเพลิงจากเทศบาลตำบลหนองชาก และ อบต.หนองอิรุณ ต้องช่วยกันระดมฉีดน้ำสกัดไฟ เพื่อไม่ให้ลุกลามออกไปเป็นบริเวณวงกว้างจากการสอบถาม นายกิตติพงษ์ คนขับ เล่าว่า ตนและเพื่อนมาจากบ่อวิน เพื่อมาหาเพื่อนที่บ้านพักโรงงานที่อยู่ใกล้เคียงที่เกิดเหตุ เพื่อมาเอาพันธุ์ไก่ชน หลังจากนั้นพากันเดินทางกลับ โดยที่ นายภานุวัฒน์ เป็นคนนั่งด้านหน้าคู่กับตน ส่วน นายทนงชัย นั่งเบาะหลัง โดยใช้เส้นทางหนองขนุน-หนองปรือเก่า มุ่งหน้าเชื่อมต่อสายหลักถนน 344 จนกระทั่งมาถึงทางโค้งเกิดเบรกไม่ทัน เสียหลักพุ่งชนเสาไฟฟ้าจนเป็นเหตุดังกล่าว ตนพยายามออกมาจากตัวรถได้สำเร็จ ส่วนเพื่อนอีก 2 คนติดอยู่ภายในและเสียชีวิตในเวลาต่อมาด้าน นายนิพนธ์ ไรปิ่น อาสากู้ภัยและขับรถตามหลังมา เล่าว่า ตนเห็นรถคันดังกล่าวขับแซงรถของตนไปด้วยความรวดเร็ว จากนั้นไม่นานก็เห็นประกายไฟจากสายไฟฟ้าที่ห้อยมาที่โคนเสาลุกไหม้อย่างรวดเร็ว จึงประสานให้กู้ภัยด้วยกันมาช่วยเหลือเบื้องต้นเจ้าหน้าที่ตำรวจ สภ.บ้านบึง ได้ตั้งข้อหาขับรถโดยประมาท เป็นเหตุให้มีผู้อื่นเสียชีวิต โดยจะทำการสอบสวนอีกครั้ง ก่อนดำเนินคดีตามกฎหมายต่อไป
เก๋งซิ่งชนเสาไฟ เพลิงลุกไหม้ดับ 3 เจ็บ 1 คนขับอ้างเบรกไม่ทัน เสียหลักแหกโค้ง กู้ภัยฯเผยเห็นขับแซงไปอย่างรวดเร็ว ก่อนเห็นประกายไฟไหม้สายไฟฟ้า ตร.แจ้งความโชเฟอร์เก๋ง ขับรถโดยประมาทฯดำเนินคดี 
รถชน,รถชนเสาไฟฟ้า,รถเสียหลัก,รถแหกโค้ง,เก๋งแหกโค้ง,อุบัติเหตุ,ข่าวทั่วไป